اندونزی‌ده بازار گونو میدانا گلن زلز‌له‌ده حیاتینی ایتیره‌نلرین ساییسی ۹۸ نفره یوکسلدی.
اولوسال فاجعه یؤنتیمی آژانسی سؤزچوسو سوتوپو پوروو نوگروهو، اؤلکه‌نین دوغوسونداکی لومبوک آداسین‌دا میدانا گلن ۷ بؤیوکلویون‌ده‌کی زلز‌له‌ده اؤلو ساییسینین ۹۸ نفره چیخدیغینی بیلدیردی.
۲۳۶ نفرین ده یارالاندیغی معلوماتینی پایلاشان نوگروهو،۲۰ مین‌دن چوخ اینسانین گوونلی ساحه‌لره یئرلشدیریلدیگینی ایفاده ائتدی.
نوگروهو آیریجا، زلز‌له‌نین تأثیرلی اولدوغو و اؤلکه‌نین توریزم بؤلگه‌لری اولان لومبوک و بالی آداسین‌داکی یارالی و جان ایتکیلرینین هامی‌سینین اندونزی‌لی اولدوغونو قید ائتدی.
بؤلگه‌ده‌کی اؤزللیکله کند یئرلرین‌ده آختارما قورتارما ایشلری داوام ائدرکن، یئتکیلیلر، بعضی یول و کؤرپولرین ضرر گؤرمه‌سی سببی ایله معین ساحه‌لره چاتمانین چتین‌لیکله ممکن اولدوغونو بیلدیردی.
بو آرادا زلز‌له‌نین آردین‌دان دونه‌ن‌دن بو یانا دا بؤلگه‌ده تخمیناً ۲۰۰ه یاخین آردچی سارسینتی باش وئردیگی قید ائدیلدی.
اندونزی ژئوفیزیک قورومو، دونن آخشام مرکزی لومبوکون ۲۷ کیلومتر قوزئی دوغوسو اولان و ۱۵ کیلومتر درین‌لیک‌ده میدانا گلن ۷ بؤیوکلویون‌ده‌کی زلز‌له‌نین آردین‌دان وئریله‌ن سونامی اویاریسینی قالدیرمیشدی.
اؤلکه‌ده گئچن هفته عینی یئرده میدانا گلن ۶،۴ بؤیوکلویون‌ده‌کی زلز‌له‌ده ۱۶ نفر حیاتینی ایتیرمیشدی.
